**30. sz. előterjesztés**

**Egyszerű szótöbbség**

**Előterjesztés Fácánkert Község Önkormányzata Képviselő-testületének 2020. július 14-i ülése III. napirendi pontjához:**

**Döntés a 2020. 06.17. napi esőzés okozta károk helyreállítására vonatkozó vis maior támogatás iránti igény benyújtásáról**

**Előadó:** Orbán Zsolt polgármester,

 Palotásné Kővéri Terézia szakértő

**Tisztelt Képviselő-testület!**

2020.06.17-én nagy mennyiségű csapadék zúdult a településre. Több mint száz milliméter csapadék pár óra alatt esett számos kárt okozott ezzel a településen közterületeken, valamint magánszemélyek ingatlanjaiban is. A lezúduló csapadék a település három pontján tört be a település belterületébe.

Az egyik áttörési pont az Árpád utca 18 házszám alatti ingatlan mögött található töltést a víz áttörte, elárasztva ezzel az Árpád utcában négy ingalant, szuterinokat, udvarokat. A nagy vízmennyiség a Kossuth utcát, valamint a Petőfi utca egy részét is elárasztotta.

A második helyszín az Árpád utca 2 házszámú ingatlannál a vízelvezető árok és az udvar megtelt vízzel. A Fácánkert táblánál található 2 db 600 mm áteresz nem tudta a nagy mennyiségű vizet átvezetni a szántóföldre, emiatt az Árpád utca 2, 4 házszámú ingatlanok előtt a vízelvezető árok megtelt, valamint az ingatlanok udvaraiba is állt a víz.

A harmadik helyszín az Árpád utca mögött található földútról lezúduló csapadék, amely vízzel és hordalékkal elárasztotta az Árpád utca 54-60 közötti ingatlanok előtt a vízelvezető árkokat és utat.

A veszélyhelyzet elhárítása érdekében értesítettem a katasztrófavédelem munkatársait, valamint erőgépek bevonására is szükség volt. A KÖZ-MEG-VILL Kft. egy darab homlokrakodó gépet, továbbá három embert biztosított az elhárítás érdekében. A Duna Trans Bt. egy darab láncos kotrót, valamint egy darab négytengelyes teherautóval szállított földet a helyszínre homokzsákok töltésére.

A töltés helyreállításának megkezdése után a katasztrófavédelem, valamint a Magyar Közút Nonprofit Zrt. munkatársai elkezdték szivattyúzni a vizet ahhoz, hogy a vizet lakóingatlanok veszélyeztetése nélkül el lehessen vezetni. Emellett át kellett vágni a Fácánkert tábla után található aszfalt burkolatú utat is, hogy a víz át tudjon folyni a szántóföldre. Négy lakóingatlanhoz kerültek homokzsákok kihelyezésre. A töltés részleges helyreállítása, a víz szivattyúzása háromnegyed egykor fejeződött be.

A vis maior támogatás célja az egyes természeti károkból adódó, indokolt és szükséges védekezéssel összefüggő kiadások részbeni vagy teljes megtérítése.

A 2020. június 17-én történt nagymértékű esőzés kárt tett több önkormányzati tulajdonú ingatlanban. A károk felmérését követően, a jogszabályban rögzített 7 napon belül, a helyszínekre vonatkozóan a károk az önkormányzatokért felelős miniszter által működtetett ebr42 rendszerben elektronikusan rögzítésre kerültek.

A helyreállítási és védekezési munkák becsült összköltsége: ………….. (igénylésazonosító: ………….)

A vis maior támogatás felhasználásának részletes szabályairól szóló 9/2011. (II.15.) Kormányrendeletben (a továbbiakban: Korm.rend.) foglaltak szerint a helyi önkormányzat pályázatát – a (3) bekezdés szerinti kötelező mellékletek csatolásával – a 3. § (3) bekezdése szerinti bejelentést követő 40 napon belül nyújtja be a kincstárnak, ami jelen esetben 2020. ………

A benyújtási határidő elmulasztása jogvesztő.

Az igényelhető és megítélhető támogatás mértéke vis maior pályázat esetén alapesetben az elismert költségek 70%-a.

A Korm. rend. 4. § (3) bekezdésének c) pontja szerint a támogatási kérelem kötelező mellékletét képezi a **Képviselő-testület határozata** is, mely az alábbiakat tartalmazza:

***a) a káreseményhez kapcsolódóan milyen biztosítással rendelkezik,***

***b) más, a tulajdonában lévő épületben ezt a feladatát nem tudja ellátni,***

***c) a károsodott épület milyen kötelező önkormányzati feladat ellátását szolgálja,***

***d) vállalja a károsodott, kötelező feladatot ellátó épületre az 5. § (11) bekezdése szerinti értékkövető biztosítás megkötését,***

***e) vállalja a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását,***

***f) saját erejéből – részben vagy egészben – a vis maior esemény okozta helyzetet nem tudja megoldani”***

A Képviselő-testületnek a fenti tárgyban döntenie kell, így kérem, tárgyalja meg az előterjesztést és fogadja el az alábbi határozati javaslatot!

**Határozati javaslat:**

**Fácánkert Község Önkormányzata Képviselő-testületének /2020. (VII.14.) önkormányzati határozata vis maior támogatás iránti igény benyújtásáról:**

1.) Fácánkert Község Önkormányzatának Képviselő-testülete úgy határoz, hogy vis maior támogatás címen pályázatot nyújt be a Fácánkert községben 2020. június 17-én történt nagymértékű esőzés során keletkezett károk helyreállítása érdekében. Azonosító szám: ……………

A káresemény megnevezése: ........................................

A káresemény helyszíne: ……………………………………

A káresemény forrásösszetétele:. ………………………..

2.) A Képviselő-testület a pályázathoz kapcsolódóan a vis maior támogatás felhasználásának részletes szabályairól szóló 9/2011. (II.15.) Kormányrendelet 4. § (3) bekezdésének c) pontja alapján az alábbi nyilatkozatokat teszi:

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

3.) A Képviselő-testület felhatalmazza Orbán Zsolt polgármestert, hogy a vis maior támogatás iránti igénybejelentést benyújtsa és azzal kapcsolatban a szükséges intézkedéseket és nyilatkozatokat megtegye.

**Felelős:** Orbán Zsolt polgármester

**Határidő:** azonnal

**Fácánkert, 2020. július 10.**

 **Orbán Zsolt s.k.**

 **polgármester**

**A kiadmány hiteléül:**

**Ezerné dr. Huber Éva**

 **jegyző**

**Az előterjesztést készítette:** Orbán Zsolt polgármester

**A napirendhez meghívottak köre:** -